**Capannori** on kunta Italiassa Toscanan alueella. Se sijaitsee Luccan maakunnassa.

Maantiede
---------

Capannori sijaitsee Piana di Lucca -nimisellä tasangolla Toscanan luoteisosassa noin 25 kilometriä Välimeren rannikolta sisämaahan. Pohjoisessa sen alue rajoittuu Altopiano delle Pizzornen ylänköön ja etelässä puolestaan Monte Pisanon ylänköön.

Capannori on monikeskuksinen maalaiskunta. Sen osa-alueet ovat Badia di Cantignano, Camigliano Santa Gemma Galgani, Carraia, Castelvecchio di Còmpito, Colle di Cómpito, Colognora di Cómpito, Coselli, Gragnano, Guamo, Làmmari, Lappato, Lunata (Villa Banchierin sijaintipaikka), Marlia, Massa Macinaia, Matraia, Pagànico, Parezzana, Petrognano, Pieve di Cómpito, Pieve San Paolo, Ruota, San Colombano, San Gennaro, San Ginese di Cómpito, San Giusto di Cómpito, San Leonardo in Treponzio, San Martino in Colle, San Pietro a Marcigliano, Santa Margherita, Sant'Andrea di Cómpito, Sant'Andrea in Caprile, Segromigno in Monte, Segromigno in Piano, Tassignano, Tofori, Toringo, Valgiano, Verciano, Vorno ja Zone. Väestömäärältään suurin on noin viiden tuhannen asukkaan Marlia kunnan pohjoisosassa.

Luccan kaupunki sijaitsee Capannorin länsipuolella.

Liikenne
--------

Capannorin rautatieasema on Tassignano-Capannori (Stazione di Tassignano-Capannori). Se sijaitsee rataosuudella Viareggio–Firenze. Capannorin halki kulkee Autostrada A11 (Firenze–Mare; moottoritie, joka vie Firenzestä Välimeren rannalle). Capannorin liittymä sijaitsee 57 kilometriä Firenzestä länteen ja 24 kilometriä Pisasta itään.

Historia
--------

Capannorin alueelta Frizzone-nimisestä paikasta löydettiin vuonna 2004 noin kolmen sadan metrin osuus etruskien muinaisesta kulkuväylästä nimeltään Via etrusca del ferro. Väylä yhdisti Tyrrhenanmeren rannalla sijaitsevan Pisan Adrianmeren rannalla sijaitsevaan Spinaan. Se kulki Gonfientin (Prato) ja Kainuan (Marzabotto) kautta.

Capannorin kunnan alueella sijaitsevien kylien historia on pitkä, joten historiallisia kerrostumia on runsaanlaisesti, kuten kaikkialla Italiassa. Eräitä villoja ja kirkkoja (suluissa kylän nimi, jossa kohde sijaitsee):

* Villa Torrigiani (Camigliano)
* Villa Mansi (Segromigno in Monte)
* Villa Orsi (Pieve di Compito)
* Villa Reale (Marlia)
* Chiesa romanica di San Colombano
* Chiesa di San Martino di Duecentola (Marlia)
* La Pieve di San Gennaro (San Gennaron kirkossa on terrakottafiguuri, joka esittää arkkienkeli Gabrielia)

Lähteet
-------

1. ↑  Bilancio demografico anno 2017 (dati provvisori) Comune: Capannori (Mese: novembre / Popolazione fine periodo) *ISTAT – Demografia in cifre: Bilancio demografico mensile*. ISTAT.  Arkistoitu 16.7.2018. Viitattu 23.5.2018.
2. 1 2 3 4 5  Comune di Capannori *Comuni-italiani.it*. Comuni-Italiani.it. Viitattu 23.5.2018.
3. ↑  Punti della strada A11: A11 Firenze-Pisa nord
4. ↑  Archeologia: 'Via etrusca del ferro' da valorizzare *Lanazione.it*.  14.2.2011. MONRIF NET S.r.l. Viitattu 23.5.2018.
5. ↑  LA VIA ETRUSCA DEL FERRO (ETRUSCAN TRAIL 2012) *Met.provincia.fi.it*.  31.5.2012. Città Metropolitana di Firenze, Direzione Urp e-Government Quotidiano Met. Viitattu 23.5.2018.

Aiheesta muualla
----------------

* Kuvia tai muita tiedostoja aiheesta **Capannori** Wikimedia Commonsissa

* Matkaopas aiheesta Capannori Wikivoyagessa (englanniksi)

Luccan maakunta
Altopascio | Bagni di Lucca | Barga | Borgo a Mozzano | Camaiore | Camporgiano | Capannori | Careggine | Castelnuovo di Garfagnana | Castiglione di Garfagnana | Coreglia Antelminelli | Fabbriche di Vergemoli | Forte dei Marmi | Fosciandora | Gallicano | Lucca | Massarosa | Minucciano | Molazzana | Montecarlo | Pescaglia | Piazza al Serchio | Pietrasanta | Pieve Fosciana | Porcari | San Romano in Garfagnana | Seravezza | Sillano Giuncugnano | Stazzema | Vagli Sotto | Viareggio | Villa Basilica | Villa Collemandina


Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: it:Capannori